Jegyzőkönyv

2019. március 5. napján 18,00 órakor a Gősfa Faluház helyiségében megtartott nyilvános képviselőtestületi ülésről.

**Jelen vannak**: Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szabó Gyuláné képviselő

Szita Gabriella aljegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a következő napirendet fogadta el.

**Napirend:**

1. **Beszámoló a 2019. évi költségvetés elfogadásáig teljesített kiadásokról és beszedett bevételekről.   
   Előadó: Farkas Tiborné polgármester**
2. **Az önkormányzat 2019. évi költségvetése.  
   Előadó: Farkas Tiborné polgármester.**
3. **Településkép védelméről szóló önkormányzati rendelet megtárgyalása  
   Előadó: Farkas Tiborné polgármester**
4. **Az önkormányzat 2019.évi munkaterve.  
   Előadó: Farkas Tiborné polgármester.**
5. **Adósságot keletkeztető önkormányzati jogügyeletek  
   Előadó: Farkas Tiborné polgármester**
6. **Egyebek.**

**Napirend tárgyalása:**

1. **Beszámoló a 2019. évi költségvetés elfogadásáig teljesített kiadásokról és beszedett bevételekről. Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készült beszámolót. Indítványozta a beszámoló elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, majd szavazásra bocsátotta az önkormányzat 2019. évi költségvetés elfogadásáig teljesített kiadások és beszedett bevételek alakulásáról szóló beszámolót.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
10/2019(III.5.) számú határozata**

Gősfa Község Önkormányzati Képviselő-testülete az önkormányzat 2019. évi költségvetés elfogadásáig teljesített kiadások és beszedett bevételek alakulásáról szóló beszámolót az írásos előterjesztésben foglaltaknak megfelelően ***elfogadja***.

1. **Az önkormányzat 2019. évi költségvetése.  
   Előadó: Farkas Tiborné polgármester**

**Farkas Tiborné polgármester:** Ismertette a költségvetés tervezetét. Megkérdezte, hogy a 4. mellékletben miért szerepel mínusz szám.

**Horváth Edit képviselő:** Az összegek az 1 és 2 táblából adódnak. Elmondta, melyik sorok összege adja a számokat.

**Szita Gabriella jegyző:** A 4. tábla adattartalmát a költségvetést összeállító pénzügyi ügyintéző fogja ismertetni.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta az önkormányzat 2019. évi költségvetéséről szóló rendeletet-tervezetet.

Gősfa Község Önkormányzati Képviselő-testülete 5 igen szavazattal az önkormányzat 2019. évi költségvetéséről a következő rendeletet alkotta:

**Gősfa Község Önkormányzati Képviselő-testületének 1/2019(III.11) önkormányzati rendelete az önkormányzat 2019. évi költségvetéséről**.

(A rendelet a jegyzőkönyvhöz csatolva.)

1. **Településkép védelméről szóló önkormányzati rendelet megtárgyalása  
   Előadó: Farkas Tiborné polgármester.**

**Farkas Tiborné polgármester:** Ismertette a településkép védelméről szóló önkormányzati rendelet-tervezetet. Indítványozta a tervezet módosítás nélküli elfogadását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta a településkép védelméről szóló rendeletet-tervezetet.

Gősfa Község Önkormányzati Képviselő-testülete 5 igen szavazattal a településkép védelméről a következő rendeletet alkotta:

**Gősfa Község Önkormányzati Képviselő-testületének 2/2019(III.11) önkormányzati rendelete a településkép védelméről.**

(A rendelet a jegyzőkönyvhöz csatolva.)

1. **Az önkormányzat 2019. évi munkaterve  
   Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készült előterjesztést. Indítványozta az önkormányzat 2019. évi munkatervének elfogadását az előterjesztésnek megfelelően.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
11/2019(III.5.) számú határozata**

Gősfa Község Önkormányzati Képviselő-testülete az Önkormányzat 2019. évi munkatervét az írásos előterjesztésben foglaltaknak megfelelően ***elfogadja.***

1. **Adósságot keletkeztető önkormányzati jogügyeletek  
   Előadó: Farkas Tiborné polgármester**

**Farkas Tiborné polgármester:** Elmondta, hogy Magyarország gazdasági stabilitásáról szóló a 2011. évi CXCIV törvény rendelkezik többek között az államadósság keletkezését és növekedését korlátozó szabályozással, amely értelmében az önkormányzat Uniós vagy más nemzetközi szervezettől elnyert pályázat önrésze, és előfinanszírozása, likvid hitel felvétele kivételével csak a Kormányzati engedélyével dönthet adósságot keletkeztető ügylet, azaz hitel felvételéről. Ezen eljárás részletes szabályozását a 353/2011.(XII.30.) kormányrendelet tartalmazza, amely alapján az önkormányzatnak minden év március 15 napjáig adatot kell szolgáltatnia a MÁK felé a Kormányzati engedélyéhez kötött tervezett hitelfelvételről. Az önkormányzat 2019. évi költségvetése alapján Gősfa Község Önkormányzata nem tervez Kormányzati engedélyhez kötött adósság keletkeztető ügylet indítását.

Indítványozta, hogy Gősfa Község Önkormányzata az elfogadott 2018. évi költségvetési rendelete tükrében a szükséges adatszolgáltatás teljesítése érdekében határozatban rögzítse, hogy Gősfa Község Önkormányzata a 2011. évi CXCIV törvény 10.§-ának figyelembevételével nem kíván 2019. évben a Kormányzati engedélyéhez kötött adósság keletkeztető ügyletet kezdeményezni.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, szavazattal az alábbi határozatot hozta:

**Gősfa Község Önkormányzati Képviselő-testületének  
12/2019(III.5.) számú határozata**

Gősfa Község Önkormányzati Képviselő-testülete a 2011. évi CXCIV törvény 10.§.-ban foglaltak figyelembevételével kinyilvánítja, hogy a 2018. évben, Kormányzati hozzájáruláshoz kötött adósságot keletkeztető ügyletet nem kíván kezdeményezni.

A Stabilitási törvény 3.§.(1) bekezdése szerint mivel az Önkormányzat 2019. évben nem kezdeményez adóság keletkeztető hitelfelvételt, ezért 2020-2021-2022 években nem terheli 2019. évben keletkezett adósságból eredő fizetési kötelezettség.

A képviselő-testület felhatalmazza a polgármestert, hogy a határozatban foglaltakról adatot szolgáltasson a Kormányrendeletben foglaltak szerint.

**Határidő: 2019. március 15.**

**Felelős: Farkas Tiborné polgármester**

1. **Egyebek**

* **Törvényességi Felhívás megtárgyalása  
  Előadó: Farkas Tiborné polgármester**

**Farkas Tiborné polgármester:** Ismertette a Zala Megyei Kormányhivatal Főigazgatója ZAB/030/399-1/2019 számú törvényességi felhívását.

**Szita Gabriella jegyző:** A felhívásban szereplő közmeghallgatási jegyzőkönyv 2019. február 25. napján felterjesztésre került a Nemzeti Jogszabálytár Törvényességi Felügyeleti kapcsolattartás oldalán. A jegyzőkönyv késedelmes elkészítésének oka a székhelyhivatalban fellépett átmeneti munkaerőhiány.

**Farkas Tiborné polgármester:** Indítványozta, hogy az önkormányzat a törvényességi felhívásban foglaltakkal egyetért, az abban foglaltakat tudomásul veszi. A Képviselő-testület felhívja a jegyzőt az Mötv. 52. §. (2) bekezdésében, valamint a 23/2012. (IV. 25.) KIM r. 2. §-ban foglalt határidő betartására. A képviselő-testület felhívja a jegyzőt, a határozat kivonat a Kormányhivatal részére történő megküldésre.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, szavazattal az alábbi határozatot hozta:

**Gősfa Község Önkormányzati Képviselő-testületének  
13/2019(III.5.) számú határozata**

Gősfa Község Önkormányzati Képviselő-testülete a Zala Megyei Kormányhivatal ZAB/030/399-1/2019 számú törvényességi felhívásában foglaltakkal egyetért, az abban foglaltakat tudomásul veszi.

A Képviselő-testület felhívja a jegyzőt az Mötv. 52. §. (2) bekezdésében, valamint a 23/2012. (IV. 25.) KIM r. 2. §-ban foglalt határidő betartására. A képviselő-testület felhívja a jegyzőt, a határozat kivonat a Kormányhivatal részére történő megküldésre.

* **Tájékoztató**

**Farkas Tiborné polgármester:** Elmondta, hogy jelentkeztek a köztisztasági szedd magad akcióhoz.

**Hessel Ferencné képviselő:** Kérte, hogy ebben az évben küldjenek ki mindenkinek tájékoztatót.

**Farkas Tiborné polgármester:** Csak 14 éven felülieket várnak, nehogy gond legyen a fő út melletti munka során. 15 főt írtak be a pályázatba, reméli lesz ennyi érdeklődő.

**Hessel Ferencné képviselő:** Elmondta, hogy a település országgyűlési képviselője áprilisban érkezik. A képviselő úr kérése, hogy 3-4 pályázatot nevesítsenek sorrendben, mit szeretne a település megvalósítani. Véleménye szerint első helyen a faluház belső felújítását nevezzék meg. Második helyen Megújuló energiák bemutató terme megvalósítása szerepeljen.

**Farkas Tiborné polgármester:** Harmadik helyen a temető parkoló és vízelvezetés megoldását kellene megnevezni. A negyediknek pedig a Foci pálya villamosítása lenne fontos.

Elmondta, hogy megrendelte az útjelző táblákat, amelyeket az útellenőrzés során hiányoltak.

A mai napon megérkeztek az EFOP pályázatból vásárolt biciklik.

**Horváth Edit képviselő:** Érdeklődött, hogy Falunapra ki lesz a zenész.

**Hessel Ferencné képviselő:** Elmondta, hogy 17 órai kezdettel Bébi Gabi, majd 18 órakor Szandi lép fel. 18,40 órától a Kredenc zenekar szórakoztatja a nézőket.

**Vincze Istvánné alpolgármester:** Ki lesz Egerváron?

**Hessel Ferencné képviselő:** Csepregi Éva. Még zenekar nincs, mindenki foglalt.

**Horváth Edit képviselő:** alapítványi bálon játszott a Horizont együttes jók voltak.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárata.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 20,00 órakor bezárta.

**K.m.f.**

**Farkas Tiborné Szita Gabriella  
 polgármester jegyző**